Sadurungé ditemokaké yèn carita iki tibakné palsu, buku iki wis ngasilaké sengkéta pengadilan antara Defonseca, Daniel lan penerbit bukuné ing Amérika. Daniel lan Defonseca garejegan perkara bathi buku iki sing laris banget. Ing 2005, pengadilan ing Boston ngakon Daniel mbayar Defonseca lan "penulis hantuné" Vera Lee $22,5 yuta. Para pengacara Defonseca kandha yèn Daniel durung mbayar dhuwité iki. Senadyan akèh sing seneng, buku iki uga ana sing ngritik amerga ana sawetara fragmèn sing ora logis utawa ora mungkin kedadéyan sacara historis. Salah sijiné kritikus sing ragu iku Henryk M. Broder, sing nulis sawijining biografiné Defonseca ing taun 1996 kanggo koran Jerman der Spiegel.[1]